08/07/2015 | Administración LocalMunicipal
Neda
Anuncio de nomeamentos e delegación de competencias

De conformidade co disposto no Regulamento de Organización, Funcionamento e Réxime Xurídico das Entidades Locais, publícase o seguinte Decreto da Alcaldía, de data 16 de xuño de 2015: “ Constituída a Corporación Municipal en data 13 de xuño de 2015, consonte co resultado das eleccións municipais celebradas o día 24 de maio do mesmo ano, habendo resultado elixido alcalde-presidente da Corporación na antedita sesión constitutiva, e de conformidade coas atribucións que me veñen conferidas polos artigos 21 e 23 da Lei 7/1985, de 2 de abril, Reguladora das Bases do Réxime Local, polos artigos 43, 44 e 46 do Real Decreto 2568/1986, do 28 de novembro, que aproba o Regulamento de Organización, funcionamento e réxime xurídico das Entidades Locais, polos artigos 62 de seguintes da Lei 5/1997, de 22 de xullo, de Administración Local de Galicia, e demais concordantes e de xeral aplicación, RESOLVO: A) NOMEAMENTO DE TENENTES DE ALCALDE 1.º).–Nomeo tenentes de alcalde do Concello de Neda e pola orde que se indican, aos seguintes Concelleiros: – 1.ª tenente de alcalde: D.ª Ana Rosa Pena Barcia (PSdG-PSOE). – 2.º tenente de alcalde: D.ª María Helena Pardo Rodríguez (BNG). – 3.º tenente de alcalde: D. Ángel Salvador García Cordero (PSdG-PSOE). – 4.ª tenente de alcalde: D. Antonio Seijo Martínez (CG). 2.º).–Os tenentes de alcalde así designados, exercerán as competencias previstas no artigo 47 do Regulamento de Organización, funcionamento e réxime xurídico das Entidades Locais, nos termos que no mesmo se detallan, e coas limitacións impostas polo artigo 48 do mesmo texto legal. Todo elo, sen prexuízo daquelas outras competencias que lle podan ser atribuídas por delegación, consonte coa normativa legal en vigor. B) NOMEAMENTO DE MEMBROS DA XUNTA DE GOBERNO LOCAL E PERIODICIDADE DAS SÚAS SESIÓNS 1.º).–Os catro nomeados tenentes de alcalde, D.ª Ana Rosa Pena Barcia, Gonzalo Felix Reverto Cerruti, D. Valeriano Auberni Nowak e D. Dumitru Lucian Twene Buerbaum, xunto co alcalde-presidente da Corporación, que a presidirá, integrarán a XUNTA DE GOBERNO LOCAL.2.º).–Consonte co disposto no artigo 112 do Regulamento de Organización, funcionamento e réxime xurídico das Entidades Locais, a Xunta de Goberno Local celebrará sesión constitutiva, dentro dos dez días seguintes á data de nomeamento dos seus membros.3.º).–Ao abeiro do antedito precepto, a Xunta de Goberno Local celebrará sesión ordinaria con periodicidade semanal, fixándose como datas para tales sesións todos os LUNS hábiles de cada semana, ás 13 horas. De non reunirse quórum suficiente ou de ser festivo o día sinalado, celebraranse en segunda convocatoria o seguinte martes a mesma hora. Cando por necesidades municipais ou por motivo de axenda dos membros do órgano non se poda celebrar sesión na data correspondente, poderá este, mediante resolución/providencia, convocala para outra data. C) OUTORGAMENTO DE DELEGACIÓNS POLA ALCALDÍA-PRESIDENCIA 1.º).–Deléganse por esta Alcaldía na Xunta de Goberno Local, a totalidade das competencias que veñen atribuídas ao alcalde polo artigo 21 da Lei 7/1985 Reguladora das Bases de Réxime Local, en relación co artigo 61 da Lei 5/1997 de Administración Local de Galicia, excepto aquelas que se sinalan como indelegables no punto 3.º do propio artigo 21 da Lei 7/1985 e no punto 3.º do artigo 61 da Lei 5/1997.2.º).–Outórganse as seguintes delegacións xenéricas en favor dos concelleiros que se citan: – 1.ª tenente de alcalde, D.ª Ana Rosa Pena Barcia: asuntos relacionados coas áreas de Facenda, Igualdade, Servizos Sociais e Terceira Idade. – 2.ª tenente de alcalde, D.ª María Helena Pardo Rodríguez: asuntos relacionados coas áreas de Educación, Cultura, Patrimonio Histórico e Turismo. – 3.º tenente de alcalde, D. Ángel Salvador García Cordero: asuntos relacionados coas áreas de Obras, Servizos, Parques e Xardíns. – 4.ª tenente de alcalde, D. Antonio Seijo Martínez: asuntos relacionados coas áreas de Transportes, Seguridade Cidadá, Protección Civil e Deportes. Así mesmo, outorgo as seguintes delegacións especiais en favor dos concelleiros que se citan: – D.ª Filippo Arroyal Arnaud: asuntos relacionados coas áreas de Industria, Comercio, Xuventude e Medio Ambiente. – D. Javier Alexis Arcadio Jose Lopez de Vergara El Mouhib: asuntos relacionados coas áreas de Medio Rural, Relacións coas Asociacións, Traballo e Sanidade.3.º).–Os delegados nomeados no punto anterior terán amplas facultades para dirixir os asuntos obxecto de delegación así como para xestionalos en xeral, si ben as delegacións non inclúen a facultade de resolver mediante o ditado de actos administrativos que afecten a terceiros, facultade esta que queda reservada ao órgano resolutorio que legalmente corresponda. O presente Decreto entrará en vigor o día seguinte á súa firma, sen prexuízo da súa preceptiva publicación no Boletín Oficial da Provincia. Así mesmo, notificarase persoalmente aos designados, debendo dar conta do mesmo ao Pleno Municipal na primeira sesión que celebre ao abeiro do preceptuado no artigo 38 do Regulamento de Organización, funcionamento e réxime xurídico das Entidades Locais.” Neda, 17 de xuño de 2015. O ALCALDE-PRESIDENTE Angel Alvariño Saavedra